पंकज धोपावकर

पंकज धोपावकर हे एक ताल वाद्य वादक आहेत.

बालपण
पंकज यांचा जन्म नाशिक येथे झाला. त्यांचे बालपण बदलापूरमध्ये गेले.शालेय शिक्षण बदलापूर येथे झाले. वयाच्या १३ व्या वर्षी त्यांचे मातृछत्र हरपले. त्यांचे वडील सरकारी नोकरी करीत होते. ते उत्तम गात असत. त्यांचा स्वतःचा वाद्यवृंद होता.पंकज यांच्यावर बालपणापासून संगीताचे संस्कार घडत गेले. त्यांनी लहानपणीच संगीतक्षेत्रात करिअर करायचे ठरवले.

जीवन व कारकीर्द
पंकज यांचे सुरुवातीचे तबला शिक्षण पंडित औसरीकर,अनिल गोसावी,व पंडितमाधव पवार यांच्याकडे झाले.
तबला या वाद्याबरोबर पंकज यांनी ढोलक,ढोलकी,पखवाज, ऑक्टोपँड,हँडसोनिक,कांगो, इत्यादी तालवाद्यांचे ही शिक्षण घेतले. सुरुवातीला बदलापूर येथे राहत असल्याने त्यांना बदलापूर ते मुंबई असा लोकल प्रवास करताना बऱ्याच अडचणींना सामोरे जावे लागले. काही वर्षे तो डोंबिवली येथे राहून मुंबई येथे कार्यक्रम करीत असे. गेली सतरा वर्षे पंकज मुंबई येथे राहतात.पंकज यांनी मान्यवर गायक गायिकांना साथ केली आहे. त्यामध्ये प्रामुख्याने खालील गायक गायिका होते.
लता मंगेशकर,आशा भोसले,सुरेश वाडकर,सोनू निगम,श्रेया घोषाल,सुखविंदर सिंग,रविंद्र साठे,कुणाल गांजावाला,साधना सरगम,अनुप जलोटा,अलका याज्ञिक,वैशाली सामंत,बेला शेंडे.
पंडित हृदयनाथ मंगेशकर - प्रसिद्ध गायक आणि संगीतकार यांच्या कार्यक्रमात तालवाद्यांवर साथ केली होती तेव्हा पंडितजींनी त्यांचे विशेष कौतुक केले होते.
पंकज यांनी सारेगमप लिटिल चँप्स्,गौरव महाराष्ट्राचा इत्यादी कार्यक्रमात वाद्यसाथ दिली आहे.अलीकडे पंकज संगीत संयोजनसुद्धा करतात.

परदेशी दौरे
पंकज यांनी वयाच्या विसाव्या वर्षी लंडन दौरा केला.त्यानंतर दुबई,थायलंड,आफ्रिका,मलेशिया,अमेरिका,सिंगापूर,पोर्तुगाल इत्यादी अनेक देशात त्यांनी वाद्यसाथ केली आहे.
पुरस्कार
पंकज यांना इसवी सन २००७ साली संगीतकारअनिल मोहिले यांच्या नावे असलेला उत्कृष्ट तालवाद्य वादक पुरस्कार प्राप्त झाला आहे.महाराष्ट्र टाईम्स, वसई विरार पुरवणी, बुधवार, १५ ऑक्टोबर २०२५

संदर्भ व नोंदी

वर्ग:मराठी व्यक्ती
वर्ग:तालवाद्य वादक
वर्ग:भारतीय तबलावादक